Rudeu e Ladaussa

Rudeu e Ladaussa (Rudeau-Ladosse en francés) es una comuna d'Occitània, dins la region istorica de Perigòrd, situada dins lo departament de Dordonha de la region de Novela Aquitània, ancianament d'Aquitània.

Geografia
vignette|upright=1.8|centre|Comunas a l'entorn.
Rudeu es sus una tuqueta près de la RD 708 (anciana RN 708) e Ladaussa (nom dobtós, veire la partida toponimia) sus lo chamin entre Sent Soplesí de Maruelh e Baussat. Rudeu es aura pus grand que Ladaussa. La comuna es traversada per un riu, Nisona o Lisona (noms probables) e tant Rudeu coma Ladaussa son a proximitat d'aqueu riu.

 Perimètre dau territòri 

 Toponimia 
 La prononciacion seriá [ry’dɛw] (e) [la’dawʂɒ], sus lo site Le nom occitan des communes du Périgòrd. Mas l'enregistrament ( d'una persona locala o d'un occitanista charjat d'aquela tascha ? pusleu d'una persona locala, estant que i a una contradiccion emb la prononciacion teorica) es [ry’dɛw e [la’dowʂɒ] (emb un [-o-] mejan) https://web.archive.org/web/20170806145439/http://communes-oc.cg24.fr/cantons/mareuil/RUDEAU-LADOSSE.htm.

 Ladaussa es atestat au segle XVI, çò qu'es plan tard, escrit Ladousse. Mas lo luèc èra abitat dempuei au mens l'Edat Mejana. Lo nom poiriá venir d'un nom de persona d'origina gallesa, Lato o *Latus, « acompanhat d'un sufixe aquitan » Chantal Tanet et Tristan Hordé, Dictionnaire des Noms de Lieux du Périgord, ed. Fanlac, segonda edicion, 2000, p. 291 [çò que sembla malaisat], o d'un nom de persona en Latau . En realitat, la prononciacion enregistrada fai comprener autrament l'atestacion dau segle XVI e son -ou-, que cherchava a representar, non pas lo son [-u-], mas pusleu quauqua ren coma [-ow-] o [- ɔw-], un son que los escribas avián sovent de la pena a escriure (es ni dins lo latin, ni dins lo francés). Fai comprener tanben las curiosas balanças dins la grafia oficiala dau toponime (la Dosse per Cassini https://www.geoportail.gouv.fr/donnees/carte-de-cassini cerchar a 24340 Rudeau-Ladosse, Ladausse en 1793, Ladosse en 1801 http://cassini.ehess.fr/cassini/fr/html/fiche.php?select_resultat=18288). Per un cas un pauc semblable d'ambigüitat grafica, veire Solaura. Arribat a queu puench, òm es forçat de pensar a Dòuça, interpretat per Bénédicte Boyrie-Fénié coma *Dolikia ['dolikia] (accent sus la prumiera sillaba), derivat sufixat de la raiç idronimica dol-. Lo supausat Ladaussa, que faudriá benleu escriure La Douça o La Dòuça, es pas dins una comba, que justificariá un idronime (nom de riu), mas i a una vau significativa a quauques centenats de mètres au sud-oèst, la de Nisona, e una comba afluenta au sud-èst; Douça o Dòuça èra benlèu los noms locaus d'aqueu riu, o pusleu un mot que voliá dire « riu » (comparar emb lo Docet, a Esclòtas, en Vasadés).

 Rudeu seriá lo mesme mot que los nombrós Rudelle (nom francés) o Rudèla (nom occitan) dau Perigòrd. Rudèla vendriá dau latin rotella, diminutiu de rota, « ròda ». La motivacion seriá la fòrma redonda dau vilatge. Mas i a pas de certitud, estant que lo nom es coneissut tardivament . Autra possibilitat : un nom de persona escur ; solide que lo nom fai pensar a Jaufré Rudèl, pas tant escur qu'aquò... Lo nom de familha Rudeau, varianta probabla de Rudèl (Rudèl > Rudèu > Rudeu), es especialement present en Perigòrd http://www.filae.com/nom-de-famille/rudeau.html?A10G=1. L'abséncia de fòrmas ancianas e d'estatut de paròfia d'Ancian Regime militan per la « proprietat dau sénher Rudeu ». 

 Istòria 
Sus la mapa de Cassini, La Dosse (nom francés) es marcat coma paròfia e Rudeau coma un simple vilatjon; i a tanben un B. de Rudeau (Bòsc de Rudeu) . En 1793, la municipalitat es Ladausse, puei en 1801 Ladosse. En 1950, l'equilibri es inversat e la comuna chamnha de nom en Rudeau-Ladosse . La maison comuna es a Rudeu. La gleisa de Rudeu es dau segle XIX e probable que davant n'i aviá pas.

 Administracion 

 Abans la refòrma cantonala de 2014, aplicada en 2015, la comuna èra dau canton de Maruelh; es aura dau canton de Brantòsme de Perigòrd.

 Demografia 

Luòcs e monuments

Personalitats ligadas emb la comuna

Veire tanben
 Comunas de Dordonha

Ligams extèrnes

Nòtas

Categoria:Comuna de Dordonha
Categoria:Comuna de Perigòrd